Bayrağım enərkən
Sen, Bayrağım! Yüksek şanlarınla enərkən, 
Mavi göyə bir duman gəldiyini gördüm bən. 
Qoynundakı ağ nurlu ay-ulduzum sönərkən, 
Üzərimə doğacaq günəşlərdən bezdim bən.

Al-yaşıllı bağında çiçəklərin solarkən,
Ürəyimdə pek acı bir inilti yüksəldi.
Hıçqırıqlar içində bayılırkən, düşərkən,
Məni tutub qaldıran xain, murdar bir əldi.

Yazıq, səni Bayrağım, endirdilər öyləmi?
Səni yıkıp devirən o zəhərli ruzigar,
O haqq yeyən haqsızlar, vəhşilər, tanrısızlar, 
Yanar ocağımı da söndürdülər, öyləmi?
Bir röyamı oldu o gördüklərim hepisi? 
Bağlandımı üzümə türk elinin qapısı?

1920
Şeirlər
1920